35. schôdza NR SR - 10.deň - A. dopoludnia
Dátum: 2025-06-11
Poslanec: Števulová, Zuzana (PS)
Druh vystúpenia: Vystúpenie v rozprave

Dobrý deň, kolegovia, kolegyne. Je teda také príznačné, že preberáme tu tri správy troch výborov o používaní vlastne odposluchov na území Slovenskej republiky a v podstate je nás tu zastúpených veľmi málo aj napriek tomu, že takáto vážna správa by, alebo teda správy, keďže sú tri, by mali vzbudzovať všeobecnú pozornosť minimálne teda zákonodarného zboru, ale aj médií a občanov, pretože sa tu bavíme vlastne o správe, ktorá popisuje to, akým spôsobom sú využívané zákonné prostriedky umožňujúce, teda informačno-technické prostriedky, ktoré umožňujú či už realizovanie odposluchov alebo ďalších možností, ktoré zákon jednak tajným službám a polícii ukladá. Lenže sme v situácii, kedy teda, žiaľ, tieto správy veľkú pozornosť nevzbudzujú a ja sa tomu ani nemôžem čudovať, pretože napriek tomu, že tento parlament už funguje dva roky, je potrebné pripomenúť, že stále nemáme zriadenú komisiu na kontrolu informačno-technických prostriedkov, tak ako to vyžaduje zákon. To znamená, že my členovia a členky týchto výborov, ktoré sa predmetnými správami zaoberáme a vidíme ich teda vo väčšej miere detailu možno ako sú tu prednesené, resp. zverejnené, sme teda z radov opozície, nemôžeme povedať, že sa vieme vyjadriť k tomu, či sú tieto správy a kontrolné mechanizmy nastavené dostatočne alebo nie, pretože kontrola nad používaním informačno-technických prostriedkov z nášho pohľadu minimálne pokiaľ ide o Osobitný kontrolný výbor na kontrolu Slovenskej informačnej služby, ktorého som ja členka, nemôžem povedať, že by som považovala túto kontrolu za funkčnú, práve preto, že predmetná komisia na kontrolu odposluchov dlhodobo teda nevznikla, nikdy nevznikla a dlhodobo je tu zjavne nezáujem alebo nevôľa na strane vládnej koalície túto komisiu zriadiť. Je dôležité povedať, že zákon predpokladá zriadenie tejto komisie práve z dôvodu, aby bola zachovaná kontrola Národnej rady, teda poslancov a poslankýň, ktorí sú zvolení občanmi Slovenskej republiky a ktorí teda odovzdali nám, poslancov a poslankyniam, moc k tomu, aby sme teda v ich mene kontrolovali, akým spôsobom sú tieto dôležité prostriedky, ktoré zasahujú do práva na súkromie každej jednej osoby, vo vzťahu ku ktorej sú použité, akým spôsobom sú vlastne využívané či už Slovenskou informačnou službou, Vojenským spravodajstvom alebo, alebo políciou. Pokiaľ ide o opozíciu, opozícia dlhodobo volá po zriadení tejto komisie, máme aj vybratých ľudí, ktorí tieto posty, keďže za každý výbor majú byť navrhnuté dve osoby, môžu a sú pripravení okamžite obsadiť, avšak od začiatku funkčného obdobia tohto parlamentu počúvame zo strany vládnej koalície samé výhovorky. Najskôr teda sa v danej téme nič nedialo, potom, teda keď už situácia bola neudržateľná, tak prišla výhovorka v znení, že teda je potrebné novelizovať predmetný zákon, ktorý teda ale nikdy nebol vlastne uplatnený, pretože podľa názoru vládnej koalície a súčasného riaditeľa SIS Pavla Gašpara je tento zákon a zriadenie tejto komisie nevykonateľné, pretože údajne teda v Nemecku sa to až tak dobre neosvedčilo a tiež tam došlo k novele. No ja hovorím, že pokiaľ by naozaj tu bol záujem zo strany vládnej koalície a motivácia túto komisiu zriadiť a poskytnúť tak aj opozícii účinnú možnosť kontroly nad tým, akým spôsobom sú informačno-technické prostriedky využívané, tak takúto novelu zákona by sme už dávno mali v parlamente. Nezabúdajme, že na každej schôdzi parlamentu tu máme niekoľko zákonov, ktoré prejdú skráteným legislatívnym konaním a schvália sa za dva-tri dni. Novela zákona o ochrane súkromia, kde by teda došlo k novelizácii aj teda tejto komisie, pokiaľ vládna koalícia má za to, že to naozaj je nutné novelizovať, aj keď sme to ešte nikdy nevyskúšali, nie je ani len v nejakom pripomienkovom konaní. Z toho vyplýva, že my na strane opozície si nemôžme myslieť nič iné, len, že tu nejde o nezáujem, ale o vedomú snahu aj v tomto volebnom období prosto takúto komisiu nezriadiť, čo sa pridáva vlastne aj k tomu, k snahe koalície valcovať systematicky opozíciu a všetky jej kontrolné mechanizmy. Ja len pripomínam, že sedí tu vedľa mňa podpredseda výboru na kontrolu SIS, ktorý je z radov koalície, pretože máme odvolanú opozičnú predsedníčku kontrolného výboru SIS Máriu Kolíkovú z vymyslených dôvodov, pričom... ===== a všetky jej kontrolné mechanizmy. Ja len pripomínam, že sedí tu vedľa mňa podpredseda výboru na kontrolu SIS, ktorý je z radov koalície, pretože máme odvolanú opozičnú predsedníčku kontrolného výboru SIS Máriu Kolíkovú z vymyslených dôvodov, pričom je, vlastne post šéfa kontrolného výboru SIS tradične náleží opozícii, no koalícia sa rozhodla bezprecedentne využiť svoju väčšinu v parlamente a Máriu Kolíkovú z tohto postu odvolať. Takisto sme zažili v januári tohto roka utajovanú správu, prednes utajovanej správy pánom premiérom, ktorá sa týkala údajného teda prevratu, a to teda bola správa z dielne SIS. A máme tu ďalšie a ďalšie zlyhania a povedala by som incidenty alebo aféry, ktoré boli prepierané v médiách a ktoré sa týkajú Slovenskej informačnej služby. Naposledy sme zaznamenali výroky europoslanca Zdechovského o tom, že sa údajne cítil na Slovensku prenasledovaný. Toto všetko v kombinácii teda s tým, že komisia naďalej nie je zriadená a že počúvame ix-ypsilon dôvodov, pre ktoré tak nemôže nastať. V nás na strane opozície naozaj vyvolávajú dojem, že je tu v skutočnosti účelová snaha, ktorej cieľom je zabrániť tomu, aby táto komisia počas tohto funkčného obdobia vznikla. Pripomínam, že sme v polovici funkčného obdobia tohto parlamentu, čiže aj keby tá novela, o ktorej si ja myslím, že nie je potrebná, keďže sme ešte nikdy to reálne fungovanie komisie nevyskúšali a keby teda ale vládna koalícia chcela, tak by sme tú novelu už mohli v parlamente mať. Čiže aj keby ju teraz prichystali, potrvá ďalšie mesiace, minimálne do septembra, keďže toto je posledná schôdza pred letom, kedy by tá novela vôbec mohla doputovať do parlamentu. Lenže keďže stále nie je pripravená, tak si nemôžme robiť ani nádeje, že by sme vôbec v septembri na septembrovej schôdzi parlamentu takúto právnu úpravu do pléna dostali a mohli o nej rokovať. Keby sme ju aj v septembri dostali, tak to bude znamenať, že kým teda nadobud... kým prejde legislatívnym procesom, aj keby to teda bolo v skrátenom legislatívnom konaní a kým by sa následne vykreovali členovia a členky tejto komisie, tak je nereálne, že by táto komisia vznikla ešte v tomto roku 2025 a zrejme by sme tým pádom museli aj pri najlepšej snahe čakať možno až do roku 2026, čo je naozaj už druhá polovica funkčného obdobia tohto parlamentu. A vieme si predstaviť, že v prípade, ak by teda aj takáto komisia na začiatku roka 2026 vznikla, potrvá ďalšie týždne a mesiace, kým sa nejakým spôsobom títo ľudia zídu, povedia si nejaké pravidlá fungovania, kým tá kontrola naozaj by aj začala účinnej fungovať. Čiže z môjho pohľadu aj keby teraz nastali tie snahy naozaj, že by si vládna koalícia vstúpila do svedomia a začala aktívne riešiť zriadenie tejto komisie či už podľa súčasnej legislatívy, alebo teda nejakú novelu, ktorá by mohla byť teda v nejakom dohľadnom čase schválená a naozaj by sa na základe nej vykreovala táto komisia, tak tá komisia bude mať veľmi-veľmi málo času, ak by aj vznikla, aby vôbec mohla plne dostať k svojej úlohe a začať efektívne a účinne fungovať. Napriek tomu si myslím, že práve tento parlament by nemal rezignovať na zriadenie takejto komisie. Mali by sme byť konečne prvým parlamentom, ktorý túto komisiu zriadi, keďže ten záväzok je tu, myslím, od roku 2016, a to osobitne v situácii, keď tu máme teda takýto veľký konflikt medzi koalíciou a opozíciou, kedy sa hovorí o valcovaní opozície, kedy tu máme odvolaného podpredsedu parlamentu, opozičného, odvolanú šéfku kontrolného výboru SIS, kedy tu máme situáciu bezprecedentnú atentátu na premiéra, čo sa nikdy v dejinách Slovenskej republiky nestalo, takisto situáciu s údajným štátnym prevratom. To sú naozaj veľmi vážne okolnosti bezpečnostného charakteru, pre ktoré by sme okrem iných opatrení mali naozaj mať na zreteli aj kontrolu zo strany parlamentu nad tým, ako sú ITP-ka používané. A pre mňa je záhadou, prečo práve v takejto situácii, kedy sa nám v podstate v priebehu roka stali takéto vážne bezpečnostné incidenty, naďalej tá komisia zriadená nie je. Preto apelujem na túto stranu siene, na koalíciu, aby si vstúpila do svedomia a ak jej skutočne ide o to, aby občania a občianky tejto republiky, ktorí nás všetkých zvolili a okrem iného nám tým dali právomoc kontrolovať používanie informačno-technických prostriedkov, aby ste si naozaj vstúpili do svedomia a konečne túto komisiu nechali zriadiť. My na strane opozície sme pripravení, máme našich nominantov a sme pripravení a ochotní kedykoľvek ich do tejto komisie nominovať a začať jej činnosť. Ďakujem.